**Kommunikationsplan for DK2020**

Offentliggørelse efter vedtagelse

Klimahandleplanen DK2020 behandles politisk juni 2023 og forventes endeligt vedtaget d.26/6 2023.

Offentliggørelse af den vedtagne plan om indhold og den videre proces sker på kommunens hjemmeside onsdag d. 28/6 2023 og samtidig på kommunens sider på Facebook og LinkedIn.

Den lokale avis, Læsø Posten, udkommer også onsdag d. 28/6, og der vil være en større artikel om planens indhold og den videre proces.

Kommunikation af det efterfølgende arbejde er struktureret i henhold til de aktører, som har betydning for realisering og implementering af klimahandleplanens indsatser, der skal sikre opfyldelse af mål og delmål.

Nedenstående skema viser de målgrupper, der som udgangspunkt samarbejdes med. Der kan løbende tilføjes målgrupper til listen, lige som der kan tilføjes yderligere formål, kommunikationsmidler mv. til de nuværende målgrupper.

|  |  |  |  |  |  |
| --- | --- | --- | --- | --- | --- |
| **Nr.** | **Målgruppe** | **Formål** | **Kommunikationsmiddel** | **Afholdelsesdato** | **Bemærkninger** |
| 1 | Læsø Innovationscenter for Tang | Fremme af etablering af ålegræs og innovationscenter for brug af tang og ålegræs | Fysisk møde | Hver måned | Læsø Kommune deltager i arbejdsgruppen |
| 2 | Læsø Forsyning | Kampagner for fortrængning af oliefyr i kollektivt forsyningsområde. Etablering af mindre nærvarmeværker i andre byområder. | Fysisk møde, telefon og e-mail | Statusmøde afholdes to gange årligt | Der er løbende dialog |
| 3 | Læsø Turist- og Erhvervsforening | Formidling af viden om grøn omstilling til kommunens erhverv | Fysisk møde | Afholdes mindst én gang årligt | Foreningen har allerede tæt samarbejde med kommunen og kommunalbestyrelsen |
| 4 | Læsøs borgere | Formidling af viden om grøn omstilling | Lokalavisen Læsø Posten, Læsø Kommunes Facebook, målrettede borgerarrangementer | Mindst to gange årligt – gerne oftere | Artikel mindst to gange årligt og reklame forud for målrettede arrangementer |
| 5 | Læsø Landbrug | Dialog om omstilling af landbruget | Fysisk møde | Én gang årligt eller ved behov | Kommunikeres også i forbindelse med miljøtilsyn |
| 6 | Læsø Fiskeriforening | Dialog om omstilling af fiskeriet | Fysisk møde | Én gang årligt eller ved behov | Kan blive vigtig sparringspartner før, under og efter etablering af ålegræs |
| 7 | Læsøs Havne | Opfølgning og implementering af løsninger til reduktion af forbrug og udledning | Fysisk møde | Én gang om måneden eller ved behov | Havnefogederne deltager på Teknisk Forvaltnings udvidede afdelingsmøder én gang om måneden. Indgår desuden ved miljøtilsyn |
| 8 | Læsø Færgen | Fossilfri færgedrift | Fysisk møde. Tiltag og resultater kommunikeres ud til offentligheden af færgeselskabet. |  | Færgen er kommunal og en del sparring og samarbejde kan finde sted internt i den kommunale forvaltning |
| 9 | Skoleforvaltning, Læsø Kommune | Faglig sparring og inspiration til udvikling af | Fysisk møde | Én gang årligt eller ved behov |  |
| 10 | Region Nordjylland | Deltagelse i tværkommunale samarbejder med faglig sparring om grøn omstilling til at højne vidensniveauet | Fysisk møde og via Teams | Mindst én gang om måneden | Tager især udgangspunkt i det koordinerende arbejde i Klimaalliancen - KlimaNord |
| 11 | Læsø Lodsejerforening | Sparring om naturpleje og fremme af biodiversiteten | Fysisk møde | Kvartalsvist | Læsø Kommune har en plads i foreningens bestyrelse, deltager aktivt i foreningens arbejde og samarbejder om naturplejen |
| 12 | Naturstyrelsen | Sparring om naturpleje og fremme af biodiversiteten | Fysisk møde | Kvartalsvist | Naturstyrelsen har også en plads i Lodsejerforenings bestyrelse, og samarbejdet koordineres på bestyrelsesmøderne |
| 13 | Læsø Fiskeindustri | Industrirådgivning, reduktion af CO2 | Fysisk møde | Afholdes ifm. miljøtilsyn eller oftere ved behov | Afholdes hvert tredje år |